**ILTAKOULU RY**

**PÖYTÄKIRJA**

**HALLITUKSEN KOKOUS 1/2018**

**Paikka: Päätalo RH C2**

**Aika: perjantai 12.1.2018 klo 18.00**

Paikalla:

Aino Kattilakoski, puheenjohtaja

Juho Matinlauri, sihteeri

Fiija Maunula

Petra Pieskä

Aino Myllymäki

Rita Klemola

Olivia Din Belle

Terhi Lintumaa

Suvi Nieminen

Arttu Rintanen

Lotta Haataja

Emma Tuomela

Saara Hildén

Puheoikeutetut:

Neea-Sofia Filpus

1. Kokouksen avaaminen

Avataan kokous ajassa 18.14.

1. Kokouksen laillisuus ja päätösvaltaisuus

Todetaan kokous lailliseksi ja päätösvaltaiseksi.

1. Kokouksen pöytäkirjantarkastajien valinta

Valitaan kokouksen pöytäkirjantarkastajiksi Petra Pieskä ja Terhi Lintumaa.

1. Kokouksen esityslistan hyväksyminen

Ehdotetaan, että esityslistaan tehdään seuraavat muutokset: kohdassa 9. käydään läpi myös menneet tapahtumat, kohdan 9. tuleviin tapahtumiin lisätään Maisteri-iltamat 25.1 ja lisätään kohta 11. Ekskursio Brysseliin. Hyväksytään muutokset ja esityslista.

1. Ilmoitusasiat ja posti

P-klubilta on tullut kirje. Patinan vuosijuhlat ovat 7.4. klo 18.30 alkaen, ilmoittautuminen 31.1. mennessä. Aino Kattilakoski. ja Petra Pieskä osallistuvat Boomin vuosijuhliin maaliskuussa.

1. Yhdistyksen nimenkirjoitus- ja tilinkäyttöoikeudet

Nimenkirjoitusoikeudet on siirretty puheenjohtaja Aino Kattilakoskelle, varapuheenjohtaja Petra Pieskälle, taloudenhoitaja Fiija Maunulalle ja sihteeri Juho Matinlaurille. Tilinkäyttöoikeudet poistetaan Roope Santeri Tukialta (29.8.1995) ja Roosa Julia Käsmältä (4.7.1995). Tilinkäyttöoikeudet luovutetaan Aino Mirjami Kattilakoskelle (19.11.1993) ja Fiija Katariina Maunulalle (2.10.1997). Verkkopankin ja pankkikortin käyttöoikeudet luovutetaan Fiija Katariina Maunulalle (2.10.1997).

1. Talous
2. Taloustilanne

Iltakoulun tilillä on 9057,77€.

1. Laskut ja korvaukset

Edellisen hallituksen taloudenhoitaja oli hoitanut tulleet laskut.

1. Hallituksen toimintatavat
2. Yhdistyksen toiminta

Toimintaa ohjaa yhdistyslaki ja sen puitteissa Iltakoulut säännöt, talousarvio ja toimintasuunnitelma. Jokaisen on hyvä olla perillä oman sektorinsa budjetista.

1. Kokouskäytännöt

Aino Kattilakoski. ehdottaa, että kokoustetaan noin 2 viikon välein. Ehdotus hyväksytään. Esityslista täytyy lähettää viikkoa ennen kokousta. Jokainen sektori tiedottaa asioistaan puheenjohtajalle, jotta niitä voi lisätä esityslistaan. Pöytäkirjat laitetaan nettisivuille viimeistään viikon kuluessa kokouksesta.

1. Viestintä

Iltakoulun Drivesta löytyy viestintäsuunnitelma, joka hallituksen jäsenten olisi hyvä käydä läpi. Pidetään yllä hyvää mielikuvaa kuittaamalla saapuneet sähköpostit. Sisäisessä viestinnässä toimii Whatsapp epäviralliseen viestittelyyn ja Facebook sähköisiä päätöksiä varten. Yhteinen sähköpostiosoite hallituksen jäsenten tavoittamiseen on [iltakoulu@uta.fi](mailto:iltakoulu@uta.fi). Pidetään kiinni kaksikielisyydestä, eli viestitään suomeksi ja englanniksi. Jatketaan Doodlen käyttöä kokousaikojen sopimiseen. Iltakoululla on tunnukset Facebookissa, Instagramissa, Snapchatissa ja LinkedInissa. Terhi Lintumaa ehdottaa Twitter-tilin perustamista. Tili lisäisi tiedotuksen avoimuutta ja se voisi olla eri sektoreiden käytössä. Ehdotus hyväksytään. Emma Tuomela nosti esille Youtube-tilin perustamisen. Aino Kattilakoski ehdottaa, että aloitetaan sen suunnittelu ja perustetaan tili kevään aikana. Ehdotus hyväksytään. Arttu Rintanen ehdottaa, että käytetään jatkossa vain uusinta logoa. Ehdotus hyväksytään.

1. Sähköpostilistat

Sähköpostilistat ovat tärkeitä, koska kaikki eivät käytä sosiaalista mediaa. Politologit on tärkein sähköpostilista ja sinne laitetaan kaikki tiedotus. Iltakoulujutut-lista on vähäisemmässä käytössä ja sitä käytetään vähemmän tärkeisiin asioihin.

1. Hankinnat

Kaikki alle 20 euron hankinnat tehdään hallituksen ennakkopäätöstä. Yli 20 euron päätöksistä tehdään päätös. Edellinen hallitus teki päätöksen jääkaapin, sohvan ja kahvipannun hankkimisesta aj-tilaan. Aino Kattilakoski ehdottaa, että Olivia Din Belle selvittää näiden hankintojen osalta mahdollisia vaihtoehtoja. Ehdotus hyväksytään.

1. Ainejärjestötila

Päivystäjiksi on tähän mennessä ilmoittautunut 7 hallituksen ulkopuolista henkilöä. Aino K.attilakoski ehdottaa, että jatketaan päivystystä maanantaista torstaihin klo 12-14. Ehdotus hyväksytään. Pullatiistaille on luvassa jatkoa.

1. Sektoreiden toiminta

Jokainen huolehtii ja tiedottaa oman sektorinsa asiat. Hallituksen muut jäsenet auttavat tapahtumavastaavia tarpeen mukaan. Sektoreiden kannattaa tehdä yhteistyötä muiden ainejärjestöjen vastaavien sektoreiden kanssa.

1. Tapahtumat
   1. Menneet tapahtumat
      1. 9.1. Vaihto-opiskelijoiden kaupunkikierros. Osallistujia oli noin 20 ja myös tutoreita oli mukana. Tapahtumassa oli rento tunnelma.
   2. Tulevat tapahtumat
      1. Nuorten Agenda 2030 –ryhmän presidenttipaneeli 17.1.

Iltakoulu on mukana tapahtuman striimaustilaisuuden järjestelyissä ja alkupuheenvuorossa Tampereella. Paneelia voi seurata Tampereen yliopistolla Linnan salissa K103 klo 13.15 alkaen. Tampereen tilaisuudessa on läsnä asiantuntijoita. Iltakoulua on pyydetty markkinoimaan tapahtumaa.

* + 1. Vuoden avaussauna 18.1.

Järjestetään YTHS-saunalla klo 18.30 alkaen. Hallitus voi tulla paikalle jo klo 18. Tilan vuokra on 280 euroa ja ruokaan menee noin 20 euroa eli budjetti on yhteensä 300 euroa. Häirintäyhdyshenkilöinä toimivat Aino Myllymäki ja Juho Matinlauri.

* + 1. HVK 19.-20.1.

Hallituksenvaihtokonferenssi Ylöjärvellä Antaverkalla. Yhteislähtö klo 15 julkisilla kulkuvälineillä. Ruokaan ja kaikkeen tarvittavaan on käytettävissä 50 euroa. Ruoaksi suunniteltiin kasvistortilloja. Petra ehdottaa, että seuraava HVK pidettäisiin jo joulukuussa ja palautteen pyytäminen aikaistettaisiin sen mukaan. Ehdotus hyväksytään.

* + 1. Maisteri-iltamat 25.1.

Järjestetään Mallashovissa klo 18. Vastuuhenkilönä toimii Outi Helin.

* + 1. Järjestöstartti 30.1.

Ilmoittautuminen 16.1. mennessä. Koulutuksiin kannattaa ilmoittautua omaa vastuualuetta silmällä pitäen.

* + 1. Sitsit 1.2.

Paikkana toimii Klubi 57 ja tapahtuma alkaa klo 19.30. Hallitus voi tulla paikalle klo 16. Siivous pitää hoitaa klo 03 mennessä. Teemana on Ranska. Tilavuokra on 420 euroa. Häirintäyhdyshenkilöinä toimivat Rita Klemola ja Arttu Rintanen.

* + 1. Akateemisen kyykän MM-kisat 10.2.

Saara on varannut kyykkäsetin treeneihin, jotka järjestetään 25.1. klo 16 Sorsapuistossa.

* + 1. Muut tulevat tapahtumat
* 14.1. klo 13 vierailu palvelukeskuksessa. Vierailuun osallistuvat Aino Kattilakoski., Emma Tuomela, Olivia Din Belle, Lotta Haataja ja Petra Pieskä.
* 23.1. Hallitussitsit klo 19 alkaen, paikkana Klubi 57. Ilmoittautuminen ensi tiistaihin mennessä Aino Kattilakoskelle.
* 14.2. Interaktion sitsit Hatanpään soutupaviljongilla, jossa tarjoilemassa ovat Rita Klemola, Aino Myllymäki, Suvi Nieminen, Emma Tuomela ja Arttu Rintanen.
* 20.2. Kv-sitsit.
* 28.2. Huminat Klubilla. Suunnittelukokous muiden järjestäjien kanssa on ensi viikon keskiviikkona.
* Helmikuussa Taykin ja TENin kanssa harjoitteluinfo, jossa Iltakoulu on mukana.
* Maaliskuulle on suunniteltu alustavasti lavatansseja ja St. Patricks -sitsejä.
* 5.4. JKK:n yhteissitsihaalaribile-etkot.
* Vappuviikoille on suunniteltu tapahtumaa Interaktion kanssa.
* 30.4. vappusitsit Messukylän työväentalolla.

1. Koulutuspolitiikka

Opetusneuvoston haku on maanantaina, 4 varsinaista paikkaa ja 1 varapaikka. T3-strategialuonnos on kommentoitavana 12.1. saakka.

1. Ekskursio Brysseliin

Järjestetään ensi syksynä. 5 meppiin otettu yhteyttä.

1. Kehitysyhteistyö ja kansainvälisyys

Vuosiraportti Pamoja Child & Youth Foundationilta on tullut. Emma Tuomela ehdottaa, että jatketaan sen tukemista 300 eurolla ja ehtoja sille olisivat, että varat käytetään oikein ja vuosiraportti tuotetaan myös tästä vuodesta. Ehdotus hyväksytään. 10 vaihto-opiskelijaa on tullut ja kv-tutorointi on lähtenyt hyvin liikkeelle. Tammikuussa oli orientaatioviikko. Yleistä viestintää tutoreiden ja vaihto-opiskelijoiden kesken voisi kehittää. Yhteistyötä on tehty muiden kv-vastaavien kanssa. 4.1. oli kv-sauna, 6.1. pubirundi ja 9.1. kaupunkikierros. Kv-sitsit on tulossa ja suunnitteilla ovat myös kv-ruokailta ja -leffailta. Vaihto-opiskelijoita pyritään saamaan mukaan ainejärjestön toimintaan.

1. Viestintä

Jokainen tarkistaa nettisivuilta oman sektorinsa asiat kuntoon. Toteutetaan vaaliveikkaus. Hallituksen kuvaus on tulossa ja päivämäärä sovitaan Doodlessa. Facebook-näkyvyyttä voi edistää tykkäilemällä julkaisuista.

1. Kulttuuri

Beerpong-tapahtuma on tulossa keväällä ja Iltakoulu on mukana sen järjestämisessä. Lotta on suunnitellut kuukausittaisia koosteita kulttuuritapahtumista. Sitsilaulukirja uusitaan tänä vuonna. Sanoituskilpailu järjestetään sitsilaulukirjaa varten. Suunnitteilla on myös siivous-/kirppispäivä, jolla voisi kerätä rahaa tiettyyn kohteeseen.

1. Työelämä ja alumni

Maaliskuussa tulee työelämätapahtuma ja ekskursio. Työelämätapahtuma toteutetaan yhteistyössä SYY:n ja esim. Interaktion kanssa.

1. Varainhankinta ja valmennuskurssi

Valmennuskurssille on ilmoittautunut 13 ihmistä ja 1 materiaalipaketti myyty. Tilaksi varattu Pyynikin koulu ja sen vuokra on 300 euroa. Aiemminkin kurssin opettajana toiminut Matti Pihlajamaa on saatu rekrytoitua opettajaksi tälle vuodelle. Materiaalipaketit tulostetaan helmikuussa. Laskut on lähetetty taloudenhoitajalle. Neea-Sofia Filpus ehdottaa, että opettajan palkka pidetään samana kuin aiemmin, eli 1500 euroa. Ehdotus hyväksytään. Sopimus kirjoitetaan ensi viikolla. Muita kuluja tulee tulostuksesta ja postituksesta. Mainostukseen käytetään noin 50 euroa. Majoitusta pyritään järjestämään mahdollisuuksien mukaan. Vappuviikoilla on tulossa myös Iltakoulun tapahtuma valmennuskurssilaisille. Valmennuskurssin budjetti kokonaisuudessaan on 2750 euroa.

Tiikerihain kanssa on sovittu järjestettäväksi 2 tapahtumaa, joista Iltakoulu saa 400 euroa. Mallashoviin todennäköisesti saadaan vastaava sopimus. Dorikseen on otettu yhteyttä ja sopimus tulisi sisältämään 3 tapahtumaa ja 600 euroa. YKA:n sopimuksessa pitäisi antaa jotain takaisin. Pohditaan, että nimetäänkö tulevaisuudessa SYY-vastaava. Yhteistyösopimuksista saadaan yhteensä lähes 2000 euroa. Arttu tekee gallupin tavaroiden hankkimista varten. Petra ehdottaa, että voisi painattaa Iltakoulun t-paidan abi-infojen esittelyistä vastaavalle toimihenkilölle. Ehdotus hyväksytään.

1. Liikunta

Ensimmäinen viikkoliikunta oli keskiviikkona ja kaikki sujui hyvin. Saara Hildén on varannut kyykkäsetin treeneihin, jotka järjestetään 25.1. klo 16 Sorsapuistossa. Talviolympialaisia suunnitellaan Interaktion kanssa helmikuulle.

1. Tutorointi ja AJ-tila

Olivia Din Belle tapaa opintokoordinaattorin ja JKK:n muut tutorvastaavat. Aj-tilan tietokone on korjattu.

1. Muut esille tulevat asiat

Petra on tavannut JKY:n kopovastaavia. JKK:n henkilökunnalla on 17.1. klo 17 Plevnassa elokuvailta, johon iltakoululaisilla on 5 paikkaa. Aino Kattilakoski laittaa siitä sähköpostia ja ilmoittautuminen tehdään hänelle. Tamylla on projektituki ja sitä kannattaa hyödyntää.

1. Seuraavan kokouksen ajankohta

Aino Kattilakoski ehdottaa, että seuraavan kokouksen ajankohta päätetään Doodlella. Ehdotus hyväksytään.

1. Kokouksen päättäminen

Päätetään kokous ajassa 20.23.

Aino Kattilakoski, puheenjohtaja Juho Matinlauri, sihteeri

Petra Pieskä, pöytäkirjantarkastaja Terhi Lintumaa, pöytäkirjantarkastaja